Dragi moji vjeroučenici!

Bliži nam se naš najveći kršćanski blagdan USKRS. Uskrsnuti znači OŽIVJETI. Ne smijemo zaboraviti da je Isus umro za sve nas, ali nakon tri dana je uskrsnuo =oživio i pokazao nam da je jači od smrti. Zamolit ću vaše drage roditelje da vam pomognu kod ovih uputa koje ću vam sada zadati. U vašem udžbeniku na str. 75.nalazi se tekst: Isusovo uskrsnuće. Probajte ga pročitati naglas svojim ukućanima. Nakon toga porazgovarajte o tekstu s njima. Kao npr. neka vas pitaju: Koji dan u tjednu spominje se u tekstu? Tko je krenuo na Isusov grob? Kada su došle do groba, što su žene ugledale? Tko ih je dočekao na grobu, i što im je rekao? Nakon toga zaigrajte se uz pomoć svog digitalnog udžbenika na one tri male ikonice koje se nalaze na str. 75. Tamo ćete vidjeti i kako izgleda Isusov grob danas. Za kraj se sjetite da smo uvijek našu RB rješavali uz pomoć pjesme. Šaljem vam uskrsnu pjesmu putem ovog linka <https://vjeronaucni-portal.com/ostani-s-nama-mp3-zagrebacki-malisani/>

Poslušajte, zapjevajte s ovim mališanima i s pjesmom riješite Rb.str.57. 1.zadatak. Pomozite ženama da dođu do Isusova groba.

Dragi roditelji, hvala Vam na Vašoj suradnji i pomoći!

Puno toplih pozdrava šaljem Vama i vašoj dječici! ☺

Vjeroučiteljica, Mirjana!